এ বছরের ডিসেম্বরের মধ্যে ভারতের যে পাঁচটি রাজ্যের বিধানসভা নির্বাচন হওয়ার কথা, সেই রাজ্যগুলো হচ্ছে রাজস্থান, কর্ণাটক, মধ্যপ্রদেশ, ছত্রিশগড় ও মিজোরাম রাজ্য। আর লোকসভা নির্বাচনের সময় যে পাঁচটি রাজ্যের ভোট হওয়ার কথা সেই রাজ্যগুলো হলো অন্ধ্র প্রদেশ, তেলেঙ্গানা, ওডিশা, অরুণাচল প্রদেশ ও সিকিম। লোকসভা নির্বাচনের পাঁচ থেকে আট মাস পর যে তিনটি রাজ্যের নির্বাচন হওয়ার কথা, সেই রাজ্য তিনটি হলো মহারাষ্ট্র, হরিয়ানা ও ঝাড়খন্ড। ফলে এই ১৩টি রাজ্য আর লোকসভার নির্বাচন নিয়ে ‘এক দেশ, এক ভোট’ কর্মসূচির প্রথম সেমিফাইনাল খেলতে চাইছে বিজেপি। বিজেপি মনে করছে, এ লক্ষ্য বাস্তবায়িত হলে অদূর ভবিষ্যতে তাদের স্বপ্নের কর্মসূচি চূড়ান্ত রূপ পাবে। কমবে নির্বাচনী ব্যয়।